CELEX: 32005D0308
Language: lt
Date: 1113264000000
Title: 2005/308/EB: 2005 m. balandžio 12 d. Komisijos sprendimas, leidžiantis taikyti tam tikrus kiaulių skerdenų klasifikavimo metodus Estijoje (pranešta dokumentu Nr. C(2005) 1099)

16.4.2005   
            
            
               LT
            
            
               Europos Sąjungos oficialusis leidinys
            
            
               L 98/44
            
         
      KOMISIJOS SPRENDIMAS
   
   2005 m. balandžio 12 d.
   leidžiantis taikyti tam tikrus kiaulių skerdenų klasifikavimo metodus Estijoje
   (pranešta dokumentu Nr. C(2005) 1099)
   (tik tekstas estų kalba yra autentiškas)
   (2005/308/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalyje numatoma, kad kiaulių skerdenų klasifikavimas turi būti nustatomas apskaičiuojant liesos mėsos kiekį pagal statistiškai pagrįstus klasifikavimo metodus, grindžiamus vienos ar kelių kiaulių skerdenos anatominių dalių fiziniu išmatavimu; klasifikavimo metodus leidžiama taikyti atsižvelgiant į statistinės paklaidos didžiausią leistiną nuokrypį vertinimo metu; šis nuokrypis buvo apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnyje.
            
         
               (2)
            
            
               Estijos Vyriausybė paprašė Komisijos leisti taikyti du kiaulių skerdenų klasifikavimo metodus ir pateikė bandomųjų išpjaustymų, kurie buvo įvykdyti prieš stojimo datą, rezultatus, pateikdama Reglamento (EEB) Nr. 2967/85 3 straipsnyje nurodyto protokolo antrą dalį.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios taikyti šiuos klasifikavimo metodus, yra įvykdytos.
            
         
               (4)
            
            
               Remiantis komercine praktika Estijoje gali būti reikalaujama, kad galva, priekinės kojos ir uodega būtų atskirtos nuo kiaulių skerdenos; į tai reikėtų atsižvelgti koreguojant standartinio pateikimo svorį.
            
         
               (5)
            
            
               Negalima leisti keisti prietaisų ar klasifikavimų metodų, išskyrus atvejus, kai Komisija, atsižvelgdama į įgytą patirtį, dėl jų priima naują sprendimą; dėl šios priežasties dabartinis leidimas gali būti panaikintas.
            
         
               (6)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84 kiaulienos skerdenoms klasifikuoti Estijoje leidžiama taikyti šiuos metodus:
   
               a)
            
            
               prietaisą, vadinamą „intraskopu (optiniu zondu)“ ir su juo susijusius vertinimo metodus, kurių aprašymas pateikiamas priedo 1 dalyje;
            
         
               b)
            
            
               prietaisą, vadinamą „Ultra-FOM 300“, ir su juo susijusius vertinimo metodus, kurių aprašymas pateikiamas priedo 2 dalyje.
            
         Pirmos dalies b punkte minimo aparato „Ultra-FOM 300“ atžvilgiu nustatoma, kad pabaigus matuoti turi būti įmanoma patikrinti ant skerdenos, ar aparatas tikrai išmatavo priedo 2 dalies 3 punkte nurodytoje vietoje X2 ir X4 matavimų vertes. Atitinkama matavimo vieta turi būti pažymėta tuo pačiu metu, kai atliekama matavimo procedūra.
   2 straipsnis
   Nepažeidžiant nuostatų, susijusių su reglamento (EEB) Nr. 3220/84 2 straipsnio 1 dalyje nurodytu standartiniu pateikimu, Estijoje kiaulių skerdeną galima pateikti be galvos, priekinių kojų ir uodegos prieš ją sveriant ir klasifikuojant. Siekiant nustatyti lyginamąsias kiaulių skerdenų kainas, užfiksuotas šiltos skerdenos svoris padauginamas iš 1,07.
   3 straipsnis
   Prietaisų ar vertinimo metodų keisti neleidžiama.
   4 straipsnis
   Šis sprendimas skirtas Estijos Respublikai.
   
      Priimta Briuselyje, 2005 m. balandžio 12 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      KIAULIŲ SKERDENŲ KLASIFIKAVIMO METODAI ESTIJOJE
      1 dalis
      INTRASKOPAS (OPTINIS ZONDAS)
      
                  1.
               
               
                  Kiaulių skerdenų klasifikavimas atliekamas prietaisu, vadinamu „intraskopu (optiniu zondu“).
               
            
                  2.
               
               
                  Prietaisą sudaro šešiakampės formos zondas, kurio maksimalus plotis yra 12 milimetrų (19 milimetrų ties ašmenimis zondo viršutinėje dalyje), turintis langelį ir šviesos šaltinį, kalibruotą milimetrais slankiojantį cilindrą ir galintis išmatuoti nuo 3 iki 45 milimetrų gylį.
               
            
                  3.
               
               
                  Skerdenos liesos mėsos kiekis yra apskaičiuojamas pagal šią formulę:
                  
                      = 69,09083 – 0,74785X
                  kai:
                  
                              
                                 
                           
                           
                              =
                           
                           
                              apskaičiuotasis liesos mėsos procentinis dydis skerdenoje,
                           
                        
                              X
                           
                           
                              =
                           
                           
                              nugaros riebalų storis (įskaitant odą) milimetrais, matuojamas už 7 centimetrų nuo skerdenos vidurinės linijos ties paskutiniuoju šonkauliu.
                           
                        Formulė tinka nuo 60 iki 120 kilogramų sveriančioms skerdenoms.
               
            2 dalis
      ULTRA-FOM 300
      
                  1.
               
               
                  Kiaulių skerdenų klasifikavimas atliekamas „Ultra-FOM 300“ prietaisu.
               
            
                  2.
               
               
                  Prietaise yra įmontuotas ultragarsinis 3,5 MHz zondas (Krautkrämer MB 4 SE). Ultragarsinį signalą perveda į skaitmeninį darbo režimą, saugo ir apdoroja mikroprocesorius.
                  Matavimo duomenis į apskaičiuotą liesos mėsos kiekį paverčia pats Ultra-FOM aparatas.
               
            
                  3.
               
               
                  Skerdenos liesos mėsos kiekis yra apskaičiuojamas pagal šią formulę:
                  
                      = 64,19701 – 0,39379X2 + 0,08082X3 – 0,33910X4
                  
                  kai:
                  
                              
                                 
                           
                           
                              =
                           
                           
                              apskaičiuotasis liesos mėsos procentinis dydis skerdenoje,
                           
                        
                              X2
                              
                           
                           
                              =
                           
                           
                              nugaros riebalų storis (įskaitant odą) milimetrais, matuojamas už 7 centimetrų nuo skerdenos vidurinės linijos ties paskutiniuoju šonkauliu,
                           
                        
                              X3
                              
                           
                           
                              =
                           
                           
                              raumenų storis milimetrais, išmatuotas tuo pačiu laiku ir toje pačioje vietoje kaip ir X2,
                           
                        
                              X4
                              
                           
                           
                              =
                           
                           
                              nugaros riebalų storis (įskaitant odą) milimetrais, matuojamas už 7 centimetrų nuo skerdenos vidurinės linijos tarp trečiojo ir ketvirtojo šonkaulių.
                           
                        Formulė tinka nuo 60 iki 120 kilogramų sveriančioms skerdenoms.